
Общински съвет – Крумовград  уведомява заинтересованите жители на Община Крумовград, че удължава срока на прием на документи до 16.10.2026 г.   по стартиралата процедура за избор на кандидати за съдебни заседатели при Окръжен съд - Кърджали, за мандат за мандат 2027 – 2031 г.   
Образци на документите  са на разположение на кандидатите в Общински съвет – Крумовград, както и на сайта на Община Крумовград са изброени необходимите документи,  в раздел Актуално от 16.07.2026 г. https://www.krumovgrad.bg/aktualno/aktualno/3217-obyavlenie-na-obshtinski-savet-krumovgrad-za-otkrivane-na-protsedurata-za-podbor-na-sadebni-zasedateli-kam-okrazhen-sad-kardzhali 

 Кандидатите за съдебни заседатели трябва да отговарят на определени условия съгласно чл. 67 от Закона за съдебната власт.


За съдебен заседател може да бъде избран дееспособен български гражданин, който:

1. е на възраст от 21 до 68 години;

2. има настоящ адрес в община, която попада в рамките на съдебния район на съда, за който кандидатства;

3. има завършено най-малко средно образование;

4. не е осъждан за умишлено престъпление, независимо от реабилитацията (обстоятелството се установява  служебно от комисията) 

 5. не страда от психически заболявания;


Съдебен заседател не може да бъде лице, което:

1. е съдебен заседател в друг съд;

2. е общински съветник от съдебния район, за който е избран;

3. участва в ръководството на политическа партия, коалиция или организация с политически цели;

4. работи в съд, прокуратура, следствени органи, Министерството на вътрешните работи или в други органи от системата за национална сигурност, намиращи се в съдебния район, за който е избран.


Документите на желаещите да бъдат съдебни заседатели ще се приемат в деловодството на Община Крумовград и в Общински съвет  в часовете от 8, 00 до 17,00ч.  


Кандидатите трябва подадат писмено заявление и да приложат  следните документи съгласно чл. 68, ал. 3 от Закона за съдебната власт (ЗСВ):

1. подробна автобиография, подписана от кандидата;

2. нотариално заверено копие от диплома за завършено образование;

3. медицинско удостоверение, че лицето не страда от психическо заболяване;

5. данни за контакт на две лица, към които общинските съвети да се обръщат за препоръки;

6. мотивационно писмо;

7. декларация за писмено съгласие   и липса на обстоятелствата по чл. 67, ал. 3;

8. документ за извършена проверка по реда на Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия, ако са родени преди 16 юли 1973 г./ прилага се допълнително след получаване на удостоверение от Комисията /КДРДОПБГДСРСБНА/
Списъкът на допуснатите до участие кандидати, заедно с техните автобиографии, мотивационни писма и препоръки и документи за принадлежност към ДС и РС  се публикуват на интернет страницата на общината  най-малко 14 дни преди датата на изслушването от Комисията. Най-малко 10 на сто от лицата, които се включват в списъка, трябва да са с квалификация в областта на педагогиката, психологията и социалните дейности.

Комисията изслушва всеки от допуснатите кандидати в публично заседание. Комисията изготвя доклад за протичането му, който се предоставя на общинския съвет в 7-дневен срок преди гласуването. Докладът  се публикува на страницата на общината в интернет заедно с протокола от изслушването.
                   М.Байрамали - Председател на ОбС Крумовград 
